b'\n_START_ARTICLE_\nRiko (podjetje)\n_START_PARAGRAPH_\nRiko d. o. o. je in\xc5\xbeeniring podjetje, ki vodi projekte na klju\xc4\x8d od zasnove do zagona opreme na podro\xc4\x8dju industrije, energetike, okoljevarstva, logisti\xc4\x8dnih sistemov in gradbeni\xc5\xa1tva. Ustanovil ga je Janez \xc5\xa0krabec, ki dru\xc5\xbebo vodi kot direktor._NEWLINE_Podjetje Riko deluje na mednarodnih tr\xc5\xbei\xc5\xa1\xc4\x8dih, predvsem na trgu Ruske federacije, Belorusije, Ukrajine, na tr\xc5\xbei\xc5\xa1\xc4\x8dih nekdanje Jugoslavije, Evropske unije in Iranu. Svoja predstavni\xc5\xa1tva ima organizirana v Moskvi, Minsku,Kijevu, Skopju, Londonu in Teheranu. Podjetje je zavezano trajnostnim vrednotam in se zato v mednarodnem prostoru uveljavlja kot podpornik kulture, umetnosti in \xc5\xa1porta.\n_START_SECTION_\nZgodovina\n_START_PARAGRAPH_\nKorenine Rika segajo v drugo polovico 19. stoletja, ko je bila v Ribnici postavljena delavnica \xc5\xa1portne in medicinske opreme z imenom JOR. Na njenih temeljih je nastalo podjetje Ribni\xc5\xa1ka industrija kovinske opreme (RIKO). V 90. letih 20. stol. se je podjetje iz proizvodnje preusmerilo v in\xc5\xbeeniring. S svojo ponudbo in zastopanjem evropskih proizvajalcev je partner predvsem avtomobilskim in traktorskim proizvajalcem na trgih biv\xc5\xa1e Sovjetske zveze, ki \xc5\xbeelijo modernizirati svoje tehnolo\xc5\xa1ke procese, da bi bili u\xc4\x8dinkovitej\xc5\xa1i in okolju prijazni.'